Omnibus notum habeatur, quod cum resideret domnus Ado, præsul, apud Matisconum in propria synodo, venerunt ante præsentiam ipsius duo Monachi, Leotaldus videlicet  Girboldus, viua voce proclamantes, quod non deberent Episcopalem receptionem facere apud sanctum Marcellinum, quæ capella est, non vicus publicus, exenia vero  seruitium se dare debere aliis in locis dixerunt; quod omnes vt audierunt qui ibi residebant, verum esse testificati sunt;  ne à successoribus præscripti antistitis domni Adonis,  alia vllatenus agerentur, pleniter interdixit,  excommunicauit. Quo vero firmius crederetur, has litterulas inde fieri iussit, quas firmauit,  roborare præcepit, Ado, peccator, Matisconensis Ecclesiæ præsul, saluo seruitio Synodali. Signum Iohannes præpositus, signum Gundolricus leuita, signum Amblardus leuita, sigum Ayminus Archidiaconus. Data per manum Vberti leuitæ, die veneris, anno vndecimo regnante Conrado Rege.